ಹಮಾಸ್ ಬಂಡುಕೋರರ ದಾಳಿ- ಒತ್ತೆಯಾಳುಗಳ 6 ಶವ ಪತ್ತೆಹಚ್ಚಿ ವಶಪಡಿಸಿಕೊಂಡ ಇಸ್ರೇಲ್

ನವದೆಹಲ್ಲಿ/ಇಸ್ರೇಲ್: ಅಕ್ಟೋಬರ್ 7 ರಂದು ದಕ್ಷಿಣ ಇಸ್ರೇಲ್‌ನಲ್ಲಿ (Israel) ಹಮಾಸ್ ಬಂಡುಕೋರರು ನಡೆಸಿದ ದಾಳಿಯಿಂದ ಅನೇಕರು ಒತ್ತೆಯಾಳುಗಳಾಗಿದ್ದರು. 251 ಜನ ಒತ್ತೆಯಾಳುಗಳಲ್ಲಿ 23 ವರ್ಷದ ಅಮೆರಿಕ ಪ್ರಜೆ ಹರ್ಷ್ ಗೋಲ್ಡ್ ಬರ್ಗ್ ಪೊಲೀನ್ ಕೂಡ ಒಬ್ಬರು ಎಂದು ತಿಳಿದುಬಂದಿದೆ.

ಇಸ್ರೇಲ್‌ನ ರಕ್ಷಣಾ ಪಡೆಗಳು ಗಾಜಾದಿಂದ ಅಮೆರಿಕ (America) ಪ್ರಜೆ ಸೇರಿದಂತೆ 6 ಜನರ ಶವವನ್ನು ಪತ್ತೆಹಚ್ಚಿ ವಶಪಡಿಸಿಕೊಂಡಿದ್ದಾರೆ. ಇದು ರಫಾ (Rafa) ನಗರದ ಕೆಳಗಿರುವ ಸುರಂಗದಲ್ಲಿ ಪತ್ತೆಯಾಗಿತ್ತು ಎಂದು ಹೇಳಲಾಗಿದೆ. ಈ ಸುರಂಗದಲ್ಲಿ ಪತ್ತೆಯಾದ ಮೃತದೇಹಗಳಲ್ಲಿ ಅಮೆರಿಕ ಪ್ರಜೆಯದ್ದೂ ಇದೆ. ಮೃತನ ಹೆಸರು ಹರ್ಷ್ ಗೋಲ್ಡ್ ಬರ್ಗ್ ಪೊಲೀನ್ ಎಂದು ಗುರುತಿಸಲಾಗಿದೆ. ಇದನ್ನೂ ಓದಿ: ಮುಡಾ ವಿಚಾರದಲ್ಲಿ ಸಿಎಂಗೆ ಯಾವುದೇ ಆತಂಕ ಇಲ್ಲ: ಜಿ.ಪರಮೇಶ್ವರ್

ಭಯೋತ್ಪಾದರು ನಡೆಸಿದ ದಾಳಿಯಲ್ಲಿ ಸಿಕ್ಕಿಕೊಂಡ ಈತ ಎಪ್ರಿಲ್ 24 ರಂದು ಹಮಾಸ್ ಬಂಡುಕೋರರಿಂದ ಬಿಡುಗಡೆಯಾದ ಪ್ರೂಪ್- ಆಫ್ ವೀಡಿಯೋದಲ್ಲಿ ಕಾಣಿಸಿಕೊಂಡಿದ್ದರು. ಸೆರೆಯಾಳುಗಳು ನರಕದಲ್ಲಿದ್ದಾರೆ ಎಂದು ಹೇಳಿಕೊಂಡಿದ್ದರು. ಮಾತ್ರವಲ್ಲದೇ ಅವರ ಎಡಗೈ, ಮೊಣ ಗಂಟಿನ ಕೆಳಗೆ ಕತ್ತರಿಸಿರುವುದು ಕಾಣಿಸಿತು. ಇದನ್ನೂ ಓದಿ: ಮುಡಾ ಪ್ರಕರಣದಲ್ಲಿ ರಾಯಚೂರು ಸಂಸದ ಜಿ.ಕುಮಾರ ನಾಯಕ್ ಹೆಸರು – ಅಕ್ರಮವಾಗಿ ಭೂಪರಿವರ್ತನೆ ಆರೋಪ

ಈಡನ್ ಯೆರುಷಲ್ಮಿ(24), ಕಾರ್ಮೆಲ್ ಗ್ಯಾಟ್(39), ಅಲ್ಮೋಗ್ ಸರುಸಿ(26), ಅಲೆಕ್ಸ್ ಲುಬ್ನೋವ್(32) ಮತ್ತು ಒರಿ ಡ್ಯಾನಿನೊ (25) ಎಂಬವರ ಶವವನ್ನು ಕೂಡ ಗುರುತು ಸಮೇತ ಇಸ್ರೇಲ್ ರಕ್ಷಣಾ ಪಡೆಯವರು ಪತ್ತೆಹಚ್ಚಿದ್ದಾರೆ.

ಅಮೆರಿಕ ಅಧ್ಯಕ್ಷ ಜೋ ಬೈಡನ್ (Joe Biden), ಇಂದು ಮುಂಜಾನೆ ರಫಾದಲ್ಲಿರುವ 6 ಜನರ ಶವವನ್ನು ಇಸ್ರೇಲ್ ರಕ್ಷಣಾ ಪಡೆ ವಶಪಡಿಸಿಕೊಂಡಿದೆ. ಅಕ್ಟೋಬರ್ 7 ರಂದು ಹಮಾಸ್ ಬಂಡುಕೋರರು ಇಸ್ರೇಲ್‌ಗೆ ನುಗ್ಗಿ ದಾಳಿ ನಡೆಸಿದಾಗ ಸುಮಾರು 1,200 ಜನರನ್ನು ಕೊಂದಿದ್ದರು. ಅದರಲ್ಲಿ 250 ಜನರ ಶವವನ್ನು ವಶಪಡಿಸಿಕೊಂಡಿದ್ದರು. ಕಳೆದ ವರ್ಷದ ಕದನದಲ್ಲಿ ಸುಮಾರು 100 ಹೆಚ್ಚು ಒತ್ತೆಯಾಳುಗಳನ್ನು ಬಿಡುಗಡೆ ಮಾಡಲಾಗಿತ್ತು. ಇದೀಗ ಹರ್ಷ್ ಗೋಲ್ಡ್ ಬರ್ಗ್ ಪೊಲೀನ್ ಅವರ ಮೃತದೇಹ ಪತ್ತೆಹಚ್ಚಲಾಗಿದೆ. ಅವರು ಅಮೆರಿಕದ ಪ್ರಜೆ ಎಂದು ನೋವಿನಿಂದ ಹೇಳಿಕೊಂಡಿದ್ದಾರೆ. ಇದನ್ನೂ ಓದಿ: ನನ್ನ ಪ್ರಾಣ ಒತ್ತೆ ಇಟ್ಟು ಊಟ, ತಿಂಡಿ ಮರೆತು ಹಗಲಿರುಳು ರೋಗಿಗಳ ಸೇವೆ ಮಾಡಿದ್ದೇನೆ: ಸುಧಾಕರ್